#### P R O I E C T D E H O T Ă R Â R E

**Privind darea in folosință gratuită pe o perioada de 20 ani a Hotei pentru lucrul cu citostatice bio 160CYTO către Spitalul Municipal Dej**

Primarul Municipiului Dej;

 Având in vedere referatul Compartimentului Patrimoniu nr. 17211 din 07.08.2017 care propune darea in folosință gratuită pe o perioada de 20 ani a Hotei pentru lucrul cu citostatice bio 160CYTO către Spitalul Municipal Dej, aparatul fiind destinat îmbunătății infrastructurii de sănătate si dotării Spitalului Municipal Dej.

 În temeiul prevederilor art.36 alin.2 lit. c, alin.4 lit.a, art.124 si art.45 alin.3 din Legea nr. 215 /2001- privind administrația publică locală, republicată, cu modificările şi completările ulterioare;

 **HOTĂREŞTE**

 Art.1. Se aprobă darea in folosință gratuită pe o perioada de 20 ani a Hotei pentru lucrul cu citostatice bio 160CYTO , având nr. de inventar 22132777 , valoarea de inventar 32769.03 lei, către Spitalul Municipal Dej.

 Art.2. Cu ducerea la îndeplinire a prevederilor prezentei hotărâri se încredințează Primarul Municipiului Dej, Direcția Tehnică si Economica, Compartimentul Patrimoniu Public si Privat din cadrul Primăriei Municipiului Dej.

 Art.3. Prezenta hotărâre se comunica prin intermediul secretarului, în termenul prevăzut de lege, Primarului Municipiului Dej, Compartimentului Patrimoniu Public si Privat al Primăriei Municipiului Dej, Direcției Tehnice si Economice, Spitalului Municipal Dej si Prefectului Județului Cluj.

 Iniţiator

 PRIMAR SECRETAR

 Ing. Morar Costan jr. Pop Cristina